《次韵和王张赠别之作》
宋代·洪刍

五言聊赠别，二妙送将归。立马然萁敏，争锋啮镞机。

日将秋共晚，人与雁俱飞。去住加餐饭，新霜点客衣。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。